Ο Λευτέρης Λαζάρου μάς δείχνει πώς να μαγειρεύουμε σουπιές
Άφθονες, τροφαντές και πολύ γευστικές είναι οι σουπιές αυτόν τον μήνα. Ο Λευτέρης Λαζάρου τις απογειώνει σε ένα γρήγορο μαγειρευτό και μας λύνει όλες τις απορίες.
2 μεγαλούτσικες σουπιές, καθαρισμένες (βλ. οδηγίες παραπλεύρως), κομμένες σε λεπτές λωρίδες (κρατάμε χωριστά τα πλοκάμια από τους κορμούς), 80 ml ελαιόλαδο, 2 κουτ. σούπας ξύσμα λεμονιού, 2 κουτ. σούπας ξερό εστραγκόν, τριμμένο, 10 ντοματίνια, κομμένα στα τέσσερα, 1 κουτ. γλυκού θυμάρι, προτιμότερο φρέσκο, 100 ml λευκό, ξηρό κρασί (π.χ. Μοσχοφίλερο), 2 κουτ. σούπας πολύ ψιλοκομμένο σχοινόπρασο, 220 γρ. άσπρο ψωμί, χωρίς κόρα, θρυμματισμένο, 120 γρ. λευκός ταραμάς, 5 γρ. μαγειρική σόδα (σκόνη), 20 ml χυμός λεμονιού, 15 ml μηλόξιδο, 150 ml πολύ ελαφρύ ελαιόλαδο, 180 ml σπιτικός ζωμός λαχανικών
Χτυπάμε στον πολυκόφτη τον ταραμά με τη σόδα, τον λεμονοχυμό, το μηλόξιδο, το μισό λάδι και τον μισό ζωμό, μέχρι να αναμειχθούν καλά. Ρίχνουμε σταδιακά το ψωμί και το υπόλοιπο λάδι και ζωμό, χτυπώντας συνέχεια, μέχρι να φτιάξουμε μια λεία και αφράτη ταραμοσαλάτα, σαν μους (αυξομειώνουμε την ποσότητα του ζωμού ανάλογα με την πυκνότητα που θέλουμε να επιτύχουμε). Βάζουμε στο ψυγείο, μέχρι να σερβίρουμε.Βάζουμε σε ξεχωριστά μπολ τα πλοκάμια από τους κορμούς. Ραντίζουμε και τα δύο με το μισό ελαιόλαδο, αλατοπιπερώνουμε και μοιράζουμε το ξύσμα και το εστραγκόν. Ανακατεύουμε καλά.Βάζουμε να κάψει καλά, σε δυνατή φωτιά, ένα μεγάλο τηγάνι, σκέτο, για περίπου 5 λεπτά. Ρίχνουμε το υπόλοιπο λάδι και σοτάρουμε πρώτα τα πλοκάμια (που είναι πιο σκληρά από τους κορμούς), για 5 λεπτά, ανακατεύοντας τακτικά. Ρίχνουμε τα ντοματίνια και το θυμάρι, ανακατεύουμε για 1 λεπτό και προσθέτουμε τους κορμούς. Σοτάρουμε για άλλα 4 λεπτά, σβήνουμε με το κρασί, μαγειρεύουμε για 1 λεπτό και ρίχνουμε τον μαϊντανό. Ανακατεύουμε, μαγειρεύουμε για άλλο 1 λεπτό και αποσύρουμε.Σε κάθε πιάτο βάζουμε από 2 γεμάτες κουτ. σούπας ταραμοσαλάτα και με την κοίλη πλευρά του κουταλιού κάνουμε από μία κοιλότητα: εκεί ρίχνουμε το νοστιμότατο ζουμί του φαγητού.Στο κέντρο βάζουμε τις σουπιές με τα ντοματίνια, σκορπίζουμε το σχοινόπρασο και σερβίρουμε.
Ντομάτα,Σουπιές,Ταραμάς,Νηστίσιμα